REFERAT FRA HELDAGSSAMLING 
Sektorutvalget for Avtalespesialister-møte 04-2026
Tid: 11. September 2026 kl. 10.00-17.00
Sted: Kirkegata 2.

Tilstede: Henrik Riekeles Vik, Iselin Sætre, Gunnar Larsen, Annelise Fredriksen, Inga Medne, Torjus Ødelien, Jakob Støre-Valen, Heidi Roald og Aina Fraas-Johansen.
Gjester:
· Jon-Atle Sagabraaten (prosjektleder interregional koordinering) og Yvonne Garshol (virksomhetsarkitekt fra Helse Sør-Øst RHF) deltok på sak 24/26.
· Linn Engebretsen, konstituert utdanningssjef i NPF (deltok på sak 26/26).
[bookmark: _nhfayql2ssrk]
ORIENTERING VED MØTESTART / EVENTUELT
Lederbytte i Sektorutvalget for avtalespesialister
Henrik Riekeles Vik orienterte om at han trer av som leder for sektorutvalget. Bakgrunnen er at han parallelt arbeider med utvikling av programvare (blant annet journalsystem og kvalitetssikringssystem), noe som gjør det habilitetsmessig utfordrende å lede sektorutvalget fremover.
Inga Medne tar over som leder for sektorutvalget. Utvalget drøftet overgangen og nødvendig forankring i Forhandlingsutvalget ihht vedtektene til sektorutvalget. Vedtektene sier at sektorutvalget skal ledes av en av de tre representantene fra Forhandlingsutvalget. Det ble understreket at utvalget står samlet om oppgavene i overgangsfasen, og at Inga som ny leder også vil representere sektorutvalget i Lønns- og arbeidslivsutvalget (LAU) – og nasjonale dialogmøter med alle RHFene, der neste møte er 15. oktober på Stjørdal. Som leder vil Inga også stille i ledermøter for sektyorutvalgene i Psykologforeningen.
[bookmark: _pi37j3lqjqwx]Sak 22/26: Godkjenning av referat
Referatet fra det digitale utvalgsmøtet 16. juni 2026 ble gjennomgått og godkjent uten merknader.
Sak 23/26: Medlemsmøter i regionene – status og evaluering
· Iselin orienterte fra det gjennomførte medlemsmøtet i Helse Sør-Øst (HSØ) torsdag 18. juni. Møtet samlet ca. 70 deltakere (nesten en tredjedel av avtalespesialistene i regionen), noe utvalget var godt fornøyd med.
· Bjarte (politisk ledelse), Heidi og de fire represnetantene i regionalt samarbeidsutvalg i HSØ deltok. Temaer som ble dekket var sektorutvalgets arbeid, takstspørsmål, Felles Henvisningsmottak (FHM) og den nasjonale spørreundersøkelsen. Spørsmål fra deltakerne ble sendt inn på forhånd, da møtet var for stort til å åpne for spørsmål og dialog underveis. 
· De øvrige regionene (blant annet Helse Nord) planlegger sine regionale medlemsmøter utover senhøsten. Det fremheves at det er et stort og reelt behov blant medlemmene for disse møteplassene.

Sak 24/26: Deling av journaldokumenter (Kjernejournal / PJD)
Prosjektleder Jon-Atle Sagabraaten (prosjektleder fra sykehuspartner) og Yvonne Garshol (virksomhetsarkitekten fra Helse Sør-Øst RHF) orienterte om det nasjonale HOD-mandatet der avtalespesialister skal inn som kilde til Pasientens journaldokumenter (PJD) i Kjernejournal.
· Fremdriftsplan: 2026 er en tilretteleggingsfase (juridisk, praktisk og forankring), i 2027 blir det utprøving og testing med reelle brukere, før bredding og innføring skjer i 2028.
· Drøfting og innspill: Utvalget pekte på at avtalespesialister ofte sitter som siste ledd i behandlingskjeden, og at behovet for informasjon som regel går til avtalespesialisten heller enn fra dem. Det ble reist bekymring rundt personvern og innsyn i følsom psykiatrisk historikk.
· RHF-representantene understreket at det kun er utvalgte og forhåndsgodkjente dokumenttyper (som utredningsrapporter og epikriser) som skal deles ut fra klare Helsedirektoratet-veiledere. Løpende terapinotater skjermes helt, og systemene må støtte sperring, skjerming og pasientens rett til reservasjon.

Sak 26/26: Orientering om spesialistutdanningen
Konstituert sjef for utdanningsavdelingen Linn Engebretsen orienterte om den siste utviklingen fra helse- og omsorgsministeren (Vestre) angående spesialistutdanningen for psykologer.
· Statsråden slo fast at det ikke er aktuelt å innføre en offentlig spesialistgodkjenning, og anerkjente at Psykologforeningens forvaltning gjennom over 70 år fungerer godt.
· Dette feires som en stor faglig og organisatorisk seier for foreningen. Arbeidet fremover vil handle om å opprette et formelt samarbeidsforum med myndighetene og tjenestene, samt sikre at spesialitetene ivaretas og videreutvikles i tråd med behovene i helsetjenesten.

Sak 25/26: Nasjonal spørreundersøkelse om Felles Henvisningsmottak (FHM)
· Heidi orienterte om status for den nasjonale spørreundersøkelsen som ble sendt ut 25. august. Per nå har 58 % av avtalespesialistene innen psykisk helsevern svart på landsbasis, noe som gir et godt og representativt datagrunnlag.
· Kun 15% av fastlegene har svart til nå. Ikke forventet like høy svarprosent fra fastleger. 
· Undersøkelsen inneholder også spesifikke spørsmål for å kartlegge nevropsykologenes særskilte utfordringer.
· Utvalget drøftet bekymringen for at enkelte DPS nedskalerer avtalespesialistenes deltakelse i inntaksteamene, og understreket at rapporten må brukes aktivt overfor RHF-ene for å sikre at de ikke slipper styringsansvaret for ordningen.

Sak 27/26: Dialogmøte med NAV angående honorartakster (L-takster)
· Det er avtalt et dialogmøte med NAV og deres nye sjefslege og fagansvarlig psykolog torsdag 8. oktober. 
· Problemstilling: NAV har strammet inn praksis, bestiller omfattende opplysninger på lave takster (som L40/L8) og har innført en retningslinje om at spesialisterklæringer ikke skal skrives av behandlende spesialist. Dette oppleves som samfunnsøkonomisk uhensiktsmessig (krever helt ny utredning) og urealistisk i praksis.
· Oppfølging: Psykologforeningen vil legge hovedvekt på kvalitetsargumentet i vedtaksprosessen og kreve ryddige bestillinger. Inga og Jakob deltar på forberedende møte i forkant, og Jakob i møtet med NAV den 8. oktober. Heidi og Bjarte vil også være til stede på møtet, i tillegg til en representant fra sektorutvalg privat. Representantene fra de to sektorutvalgene må forberede og i møtet legge frem og illustrere konkrete problemstillinger knyttet til ulike oppdrag for NAV. Heidi kaller inn til et digitalt formøte. 

Sak 28/26: Driftsstatus og nytt fra ASPIT / PsykBase
· Henrik orienterte om avklaringer fra ASPIT/PsykBase vedrørende stedfortreder ved akutt sykdom eller død.
· PsykBase krever at en kollega på forhånd opprettes som en egen (inaktiv) bruker i systemet med skriftlig fullmakt, og at support kontaktes for aktivering dersom en akutt situasjon oppstår.
· Utvalget konkluderte med at dette løser den umiddelbare tekniske tilgangen for avlysing og varsling, men at det overordnede og langsiktige ansvaret for oppfølging og re-fordeling av pasientene konsekvent må ligge hos helseforetaket (RHF/DPS/FHM).
· Det er dialog med RHFene om kollegaavtaler og hvordan ansvar for oppfølging av pasienter skal fordeles. Etter innføring av felles henvisningsmottak er det mer naturlig at DPS får ansvar for oppfølging av pasientene. Dette må i så fall innarbeides i samarbeidsavtalene mellom den enkelte avtalespesialist og DPS. 

Sak 29/26: Orientering: FPP-konferansen i Lisboa
· Heidi orienterte om den kommende FPP-konferansen i Lisboa (18.–20. september), som har 110 påmeldte deltakere (hvorav 95 er avtalespesialister).
· Det er lagt opp til både felles og parallelle faglige sesjoner for hhv avtalespesialistgruppen og helprivate under konferansen.

Sak 30/26: Eventuelt & Møteplan for høsten 2026
Møteplanen for de resterende digitale møtene i høst ble bekreftet som følger:
· Mandag 19. oktober kl. 15.00 – 16.30 (Digitalt)
· Tirsdag 1. desember kl. 16.00 – 17.30 (Digitalt)

